**Ispit iz predmeta Nauka o javnoj upravi II**

**rok 5.5.2020.**

**Ispit se sastoji od pisanog i usmenog dijela.**

**1. Pisani dio ispita**

Pisani dio ispita sastavljen je u obliku kraćih problemskih zadataka formuliranih temeljem ispitne literature, s elementima iz ispitne literature, na osnovu kojih se provjerava znanje studenta te njegovo razumijevanje i povezivanje gradiva.

Pisani test se sastoji od 10 pitanja, a odgovor na svako pitanje boduje se sa 2, 1 ili 0 bodova. Za pozitivan test potrebno je sakupiti najmanje 8 bodova (8/20) i imati najmanje 6 točnih odgovora (6/10).

Test se piše 50 minuta.

Rezultati će biti objavljeni u srijedu, 6.5.2020., u 20h, na webu Katedre za upravnu znanost i sustavu Merlin.

**Primjeri pitanja s osnovnim elementima za pozitivni odgovor (moguće su različite formulacije i opširnost istih elemenata sadržanih u ovom primjeru):**

1. Objasnite interesnu dimenziju svih oblika kooperativnih sustava (ljudske suradnje)?

Primarna grupa je u interesnom smislu najjednostavnija jer je interes svih ili većine obavljanje posla, vođena grupa se temelji na interesnoj dominaciji vođe, hijerarhijsku organizaciju obilježava interesna neravnopravnost a timske mreže interesna ravnopravnost.

1. Ako se u organizaciji nadziru samo formalni akti, o kakvom je nadzoru riječ i koja je vrsta nadzora suprotna tome te što se njime nadzire? Objasnite.

Riječ je o nadzoru akata kod kojeg se nadziru formalni akti koje donosi organizacija (npr. statut) a suprotan tome je nadzor rada kod kojeg su predmet nadzora svi aspekti upravne djelatnosti osim formalnih akata.

**2. Usmeni ispit**

Svi studenti koji su uspješno položili pisani dio, pristupaju usmenom dijelu ispita koji će se održati putem Google Meet aplikacije. Vrijeme usmenih ispita i ispitivač bit će objavljeni zajedno s rezultatima pisanog dijela ispita.